Hulle is ’n bedryf en verdien inkomste deur ons te vermaak. Daarvoor het hulle die media nodig en moet hulle ons vermaak – in goeie en mooi tye, maar ook in slegte en meer smerige tye – net soos in enige goeie fliek.
Ek kon ook nie help om te glimlag toe ek lees Joost het sy biegsessie oor die video een aand in die kombuis aan Amor gedoen terwyl sy besig was om kos te maak nie.
Hel, my ou, ’n mens vertel mos nou nie sulke goed vir jou vrou waar die wêreld om haar besaai lê met swaar, warm en skerp goed nie!